पाएं अपने शहर की ताज़ा ख़बरें और फ्री ई-पेपरडाउनलोड करें
रांची। रांची जिला क्रिकेट संघ द्वारा आयोजित कॉरपोरेट कप क्रिकेट टूर्नामेंट में संघ के सचिव ने सारे नियमों को ताक पर रख दिया। इस टूर्नामेंट में दो ग्रुप में बंटी टीमों के बीच बिना सेमीफाइनल कराए फाइनल करा दिया गया।
यह फाइनल मेकॉन और न्यूज इलेवन टीम के बीच रविवार को खेला गया। पहले ग्रुप ए की टीम मेकॉन लगातार तीन मैच जीतकर सेमीफाइनल में जगह पक्की कर चुकी थी जबकि दूसरे ग्रुप की टीमों के बीच लीग मैच का आयोजन भी पूरा नहीं हो पाया था। फिर अचानक फाइनल हो गया। इन टीमों के बीच फाइनल किस नियम के तहत कराया गया इसकी कोई सूचना ग्रुप की अन्य टीमों को नहीं दी गई।
ग्रुप ए की टीमें आरएंडडी सेल और एसबीआई ने आरडीसीए के इस कदम की आलोचना करते हुए कहा कि आगे से उनकी टीम आरडीसीए के कोई टूर्नामेंट में हिस्सा नहीं लेगी। एसबीआई ने आरडीसीए की इस मनमानी की शिकायत जेएससीए से की और उसके सचिव पर घोर अनियमितता का आरोप लगाया है, जबकि आरएंडडी सेल बुधवार को जेएससीए में अपनी शिकायत दर्ज कराएगा। इस संबंध में आरडीसीए सचिव से संपर्क साधने की कोशिश की गई परंतु उनसे बात नहीं हो सकी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn